b"\n_START_ARTICLE_\nHelmeri Piippu\n_START_PARAGRAPH_\nHelmeri Piippu (engl. Joe Piper; tunnetaan my\xc3\xb6s nimill\xc3\xa4 Putkimies Piippu, Jooseppi Toope ja Helmeri) on Mikki Hiiren vihollisiin kuuluva Disney-hahmo. H\xc3\xa4n esiintyi ensi kerran Floyd Gottfredsonin tarinassa The Plumber's Helper (Putkimieskopla) vuodelta 1938. T\xc3\xa4m\xc3\xa4n j\xc3\xa4lkeen Helmeri Piippu on esiintynyt harvakseltaan, muun muassa Romano Scarpan tarinassa Mikki Hiiri ja Kurjat. _NEWLINE_Helmeri Piipun koplaan kuuluu h\xc3\xa4nen itsens\xc3\xa4 lis\xc3\xa4ksi kaksi muuta hahmoa, joista ei paljonkaan tiedet\xc3\xa4. He kuitenkin pit\xc3\xa4v\xc3\xa4t Helmerin tavoin paljon teatterista. Helmeri Piippu ei ole varsinaisesti t\xc3\xa4ysin paha hahmo, sill\xc3\xa4 h\xc3\xa4n kehuu usein Mikki\xc3\xa4 reippaaksi sek\xc3\xa4 mukavaksi pojaksi eik\xc3\xa4 ole aina kovinkaan pettynyt, kun h\xc3\xa4n Mikin ansiosta j\xc3\xa4\xc3\xa4 monien tarinoidensa lopussa kiinni."